Клод Калло

Клод Калло́ (француз телендә: Claude Callot; якынча 1620башка бирелгән мәгълүмат буенча  1603 елда, Нанси — 1687, Вроцлав) — гомеренең күпчелек өлешен Польшада торган француз (лотаринг) живописецы; Речь Посполитаяның өч монархының — Ян II Казимирның, Михаил Корибут Вишневецкийның һәм Ян III Собескийның сарай яны рәссамы.

 Тәрҗемәи хәле 
220 px|right|thumb|Фәлсәфә аллегориясе, 1681—1686
220 px|right|thumb|Теология аллегориясе, 1681—1686
Лотарингия тумышлы. Мәшһүр гравёр Жак Каллоның энесе булган. Римда 1640 елдан живопись өйрәнгән, 1668 елдан бирле Польшада тора башлаган.

1678—1686 елларда Варшаваның Вилянув районында,  король сараеннан ерак түгел художество остаханәсенә ия булган. 1687 елда Вроцлавка күчкән, анда үлгән. Изге Винсент чиркәвендә күмелгән.

 Иҗаты
Клод Калло — француз живопись мәктәбе вәкиле.
Декоратив сәнгать үсеше чорында Польшада актив эшләгән. Король Ян III Собеский Людовик XIV-тән мисал алып Король живопись остаханәсен барлыкка китерүне башлаган (соңрак ул Польша живопись Академиясенә әверелдереләчәк). Король живопись остаханәсенә башкалардан кала Клод Калло да кергән.
Польша корольләре Ян II Казимир, Михаил Корибут һәм Ян III Собеский заказлары буенча эшләгән. Польшада ул күбесенчә дини эчтәлекле картиналар язган. Аның ике картинасы турында мәгълүм: “Баланы тотучы Изге Йосыф Ходай Ата һәм кече фәрештәләр белән” һәм  Люблин янында Быхава авылы чиркәвендә “Гайсәне чукындыру” (күчермәләр сакланып калган).
Аның эшләре Виланувта король китапханәсен бизи һәм ике тондодан – “Теология аллегориясе” һәм “Фәлсәфә аллегориясе” һәм 16 галим һәм фәйләсуф сурәтеннән тора.
Аның күп эшләре абыйсы Жак Каллоның гравюларының киндер тукымага һәм майга чагылышы булган.  Хосусан ул аны мәшһүр “Сугыш дәһшәтләре” гравюрасы белән эшләгән.

 Искәрмәләр 

 Әдәбият 





 Сылтамалар 
 Callot Claude
Төркем:Рәссамнар